Za naslednje leto je Mélovin napovedal vrnitev na "Vidbir." 16. januarja 2018 je prišla v javnost novica, da je Mélovin s pesmijo »Under the Ladder« eden izmed 18 tekmovalcev na Vidbirju, ukrajinskem nacionalnem izboru za Pesem Evrovizije 2018. Nastopil je v drugem polfinalu 17. februarja 2018, kjer se je uvrstil na prvo mesto z največjim številom telefonskih glasov ukrajinske javnosti ter drugim najvišjim številom glasov žirije. Žirijo so sestavljali Džamala, Andrij Danilko in Eugene Filatov.